OpenLLM-France/wikimedia huggingface dataset:
# Criptat

Un criptat és un compost químic constituït per una espècie química (un catió, un anió una espècie neutra) situada dins la cavitat d'un criptand, una entitat molecular que comprèn un conjunt cíclic o policíclic de cadenes de carbonis amb tres o més heteroàtoms enllaçats per enllaç covalent que defineix una cavitat molecular.
Aquest nom prové del llatí crypta i que, a la vegada, prové del grec κρύπτη krýptē, que significa recobert, amagat, ocult, secret. Fou suggerit pel químic francès Jean-Marie Lehn (1939).

## Història

Els primers criptats foren sintetitzats el 1969 per Lehn i els seus col·laboradors a la Universitat d'Estrasburg, i per aquesta recerca aconseguí el Premi Nobel de Química el 1987. Lehn partí dels èters corona, descoberts el 1967 pel químic Charles J. Pedersen, i substituí dos àtoms d'oxigen situats en posicions oposades per dos àtoms de nitrogen. La trivalència dels nitrògens, enfront de la bivalència dels oxígens, permet la unió d'ambdós nitrògens mitjançant una nova cadena de carbonis de manera semblant a un pont. El compost resultant deixa una cavitat interior que permet acomodar-hi un catió metàl·lic de volum adequat, el qual queda coordinat amb les parelles d'electrons que no formen enllaç dels nitrògens i dels oxígens.

## Referències

* 1 2 3 4 Dietrich, B.; Lehn, J.M.; Sauvage, J.P. «Les Cryptates». Tetrahedron Lett., 34, 1969, pàg. 2889-2892.
* ↑ McNaught, A.D.; Wilkinson, A. IUPAC. Compendium of Chemical Terminology, the "Gold Book" (en anglès). 2a edició. Oxford: Blackwell Scientific Publications, 1997. ISBN 0-9678550-9-8 [Consulta: 22 octubre 2016].
* ↑ Dietrich, B.; Lehn, J.M.; Sauvage, J.P. «Diaza-polioxa-macrocycles et macrobicycles». Tetrahedron Lett., 34, 1969, pàg. 2885-2888.
# Dendropsophus amicorum

Dendropsophus amicorum és una espècie de granota que viu a Veneçuela.
Està amenaçada d'extinció per la pèrdua del seu hàbitat natural.

## Referències

* La Marca, E. & Mijares, A. 2004. Dendropsophus amicorum. Llista Vermella d'Espècies Amenaçades de la UICN 2006. Consulta: 10 de gener de 2008.
# Rapateàcies

Rapateaceae és una família de plantes amb flors monocotiledònies. Aquesta família consta de 95 espècies que es troben a l'Amèrica del Sud tropical i Àfrica occidental tropical. Són herbàcies amb roseta i rizoma que poden arribar a tenir una mida molt gran. Les flors són grans i vistoses.

## Gèneres

* Amphiphyllum Gleason
* Cephalostemon R.H.Schomb.
* Duckea Maguire
* Epidryos Maguire
* Guacamaya Maguire
* Kunhardtia Maguire
* Marahuacaea Maguire
* Maschalocephalus Gilg & K.Schum.
* Monotrema Korn.
* Phelpsiella Maguire
* Potarophytum Sandwith
* Rapatea Aubl.
* Saxofridericia R.H.Schomb.
* Schoenocephalium Seub. - see example: Schoenocephalium teretifolium
* Spathanthus Desv.
* Stegolepis Klotzsch ex Korn.
* Windsorina Gleason

## Enllaços externs

* Rapateaceae in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 27 April 2006. http://delta-intkey.com Arxivat 2007-01-03 a Wayback Machine..
* links at CSDL Arxivat 2008-12-01 a Wayback Machine.
# Llirt

Llirt és un nucli de població del municipi de les Valls de Valira, a l'Alt Urgell. Actualment despoblat, es troba al vessant de migdia del roc del Cucut, a l'esquerra de la Valira. Ja era esmentat l'any 839 i el 1860 encara hi havia 5 cases. S'hi poden trobar les ruïnes de l'església de Sant Jaume d'estil romànic. Al sud de Llirt hi havia la partida de Sant Pere. Manté encara alguna edificació en un bon estat relatiu.

## Referències

* ↑ GGCC, Les Valls de Valira: Els despoblats de l'antic terme d'Anserall.
* ↑ Guerrero, Carles «Dos diagnóstics coincidents». Revista de Girona.
# Spartacus International Gay Guide

La Spartacus International Gay Guide és una guia de turisme gai d'àmbit internacional. Hom la considera una referència, car és ser la més documentada en llocs d'ambient gai-lèsbic de tots cinc continents. És editada en 5 idiomes (anglès, alemany, francés, espanyol i italià) i té una periodicitat anual des del 1970. L'empresa editora és Bruno Gmünder Verlag, amb seu a Berlín, Alemanya. L'última edició, que fa la número 38, està disponible des de març del 2009 i correspon a 2009.

## Contingut

La guia està classificada alfabèticament per país, i ofereix informació útil sobre aquest, com ara informació sobre legislació, normes bàsiques, etc. S'informa dels llocs més proclius al turisme homosexual, i fins i tot té un text introductori on s'indiquen les claus dels llocs esmentats. També ressenya les ciutats amb un nombre més alt de locals i infraestructura per a aquest tipus de turisme. Òbviament menciona bars, clubs, hotels, saunes o platges nudistes, però també inclou informació sobre associacions, col·lectius o serveis d'assistència, grups d'ajuda o de suport respecte a la sida.
L'edició 2007 de la guia té 1218 pàgines on hom refereix aproximadament 22.000 adreces de 160 països. El criteri d'inclusió a la guia difereix segons països i ciutats. Per exemple, un club que admeti la clientela homosexual no és habitualment referenciat en grans ciutats, però sí en localitats amb un nombre menor d'habitants.
A mitjans dels anys noranta, aquesta guia turística, dirigida al públic homosexual, va ser acusada de proporcionar adreces on els seus lectors podien trobar nois prostituïts menors d'edat.

## Enllaços externs

* Official web site
* Spartacus International Gay Guide App
* Bruno Gmünder Verlag GmbH

## Referències

* ↑ Bari, Dominique «Tourisme sexuel: le procès» (en francès). L'Humanité, 15-02-1995.
# Ermenberga

Ermenberga o Ermemberga (finals del segle vi - després de l'any 607), princesa visigoda, filla de Viteric.
A l'any 607 va ser promesa en matrimoni a Teodoric II de Borgonya i Austràsia, el qual va manifestar el desig de que l'enllaç matrimonial fos una penyora de duradora pau entre ambdós pobles. Viteric, que no de dubtava sobre la manera com els sobirans veïns havien vist el seu ascens al tron, va acceptar de bona gana una proposició que encoratjava la seva vanitat i es va donar presa en contestar satisfactòriament.
Ermemberga va partir cap a Borgonya amb els ambaixadors del rei Teodoric, acompanyada d'un gran sèquit, però romandria poc temps al costat del seu marit.
"Els ambaixadors van presentar la princesa al rei, a Chalóns de Saona, i va ser rebuda amb grans honors i testimonis particulars d'afecte i d'estima; però Brunequilda, que no havia pogut impedir aquesta negociació, va trobar la forma de neutralitzar el seu efecte en un temps en què tots, a no ser ella, ho haurien cregut impossible. Va fer sorgir incidents que varen retardar la celebració de les noces, i després, va atraure al seu costat a la germana del rei, Teodelana, que tenía molta influència sobre el seu germà, es va servir d'ella per fer que al rei no li agradés la princesa".
Ja fos, doncs, que Ermemberga fos poc bella, o que tingués algun defecte físic o moral exagerat extremada ment, o bé per alguna algra causa que els cronistes de l'època atribueixen a haver-se proporcionat herbes a Teodoric II, la veritat és que Brunequilda i Teodelana van canviar de tal forma l'opinió del rei respecte d'ella, que durant un any el rei va anar retardant el matrimoni, fins que per fi la va enviar de tornada a Hispania, cometent a més la indignitat de no tornar-li la seva dot.
Indignat per aquesta ofensa cap a la seva filla, Viteric es va aliar amb Clotari II, Teodobert II i amb Agilulf, rei dels longobards. Els seus exèrcits combinats haurien d'apoderar-se de Borgonya, els terrenys de la qual s'haurien d'haver dividit entre els tres sobirans, però Teodoric II va aconseguir que el seu germà Teodobert II abandonés la coalició, oferint-li millors condicions. L'abandonament de Teodobert II va causar desconfiança entre la resta de sobirans, i la coalició va quedar sense efecte.

## Vegeu també

* Dones a la dinastia merovíngia
# Pitcairnia heterophylla

Pitcairnia heterophylla és una espècie del gènere Pitcairnia. Aquesta espècie és nativa del nord d'Amèrica del Sud (Perú, l'Equador, Colòmbia, Veneçuela), Amèrica Central i Mèxic central i del sud.
L'espècie fou descoberta per primera vegada sobre el Penyal de Guatapé per un científic alemany.

## Referències

* ↑ Kew World Checklist of Selected Plant Families
* ↑ An Annotated Checklist of the Bromeliaceae of Costa Rica retrieved 3 November 2009
* ↑ Checklist of Venezuelan Bromeliaceae with Notes on Species Distribution by State and Levels of Endemism retrieved 3 November 2009
# Daniel Jiménez López

Daniel 'Dani' Jiménez López (nascut el 5 de març de 1990) és un futbolista professional andalús que juga com a porter a la SD Huesca.

## Carrera de club

Nascut a Lebrija, Andalusia, Jiménez va acabar la seva carrera juvenil amb el Sevilla FC, debutant amb l'equip C la temporada 2009-10, a Tercera Divisió. El mateix any, també va jugar amb el filial de la Segona Divisió B.
Jiménez va signar un contracte amb el club de Segona Divisió CD Mirandés el 10 d'agost de 2012. Va jugar el seu primer partit com a professional el 8 de juny de 2013, començant com a titular, en una victòria a casa per 2-1 contra l'Sporting de Gijón.
El 21 de juliol de 2014, Jiménez es va incorporar a la SD Osca de segona divisió B. L'estiu següent, va tornar a la segona divisió amb l'AD Alcorcón.
Titular indiscutible de l'Alkor, Jiménez va jugar tots els minuts de lliga de la campanya 2020-21, i el 16 de setembre de 2021 va renovar el seu contracte fins al 2024. El 31 de gener següent, però, va cancel·lar el seu vincle, i va signar un contracte de dos anys i mig amb el CD Leganés de segona divisió poques hores després.

## Referències

* 1 2
* ↑ «Dani Jiménez, un señor portero» (en castellà). Marca, 19-11-2013.
* ↑ «El Mirandés anuncia el fichaje de Dani Jiménez» (en castellà). , 10-08-2012 [Consulta: 8 octubre 2013].
* ↑ «Anduva celebra con un triunfo la permanencia» (en castellà). , 08-06-2013 [Consulta: 8 octubre 2013].
* ↑ «Daniel Jimenez reforzará la portería del Huesca» (en castellà). Heraldo de Aragón, 21-07-2014. Arxivat 4 de març 2016 a Wayback Machine.
* ↑ «El portero Dani Jiménez, nuevo refuerzo de la A.D. Alcorcón» (en castellà). AD Alcorcón, 03-07-2015. [Consulta: 24 març 2022].
* ↑ «Dani Jiménez, mejor jugador de la temporada en el Alcorcón» (en castellà). Alcorcón Hoy, 07-06-2021. [Consulta: 24 març 2022].
* ↑ «Dani Jiménez renueva hasta 2024 con el Alcorcón» (en castellà). , 16-09-2021.
* ↑ «Dani Jiménez se desvincula de la A.D. Alcorcón» (en castellà). AD Alcorcón, 31-01-2022. [Consulta: 1r febrer 2022].
* ↑ «El C.D. Leganés se hace con los servicios del guardameta Dani Jiménez» (en castellà). CD Leganés, 31-01-2022. [Consulta: 1r febrer 2022].

## Enllaços externs

* Daniel Jiménez López a BDFutbol
* Fitxa de Daniel Jiménez López a Futbolme (castellà)
* Daniel Jiménez López, Fitxa a Soccerway
# Diógenes Lara

Diógenes Lara (La Paz, 6 d'abril de 1903 - 1971) fou un futbolista bolivià de la dècada de 1930.
Fou 9 cops internacional amb la selecció boliviana de futbol, amb la qual disputà la Copa del Món de futbol de 1930. Pel que fa a clubs, defensà els colors del Club Bolívar. Entre 1945 i 1946 fou entrenador de la selecció nacional.

## Referències

* ↑ Diógenes Lara Fitxa i estadístiques a la FIFA
* ↑ Diógenes Lara a National-Football-Teams.com (anglès)
* ↑ «Diogenes Lara». worldfootball.net. [Consulta: 18 febrer 2012].
# Radio Flyer

Radio Flyer és una pel·lícula estatunidenca del 1992 dirigida per Richard Donner.

## Argument

Dos nens d'11 i de 8 anys viuen en una difícil situació: són agredits per llur padrastre alcohòlic. Per tal d'evadir-se, creen un món fantàstic, on llur somni és poder volar, per això decideixen construir un avió de debò.

## Repartiment

* Elijah Wood: Mike
* Joseph Mazzello: Bobby
* Tom Hanks: Older Mike / narrador (no surt als crèdits)
* Lorraine Bracco: Mary
* John Heard: Jim Daugherty
* Adam Baldwin: Jack "The King"
* Ben Johnson: Geronimo Bill
* Garette Ratliff: Chad
* Thomas Ian Nicholas: Ferdie
# Lliri groc

El lliri groc, també anomenat espadella, coltell groc, flor de lis; o ganjol groc o lliri groc al País Valencià (Iris pseudacorus), és una espècie perenne de la família de les iridàcies, molt comuna als aiguamolls i a la vora de l'aigua d'arreu d'Euràsia. Té una mida d'entre de 40 i 100 centímetres. Les seves flors són de 8-10 cm de diàmetre de color groc brillant.

## Galeria d'imatges

* Detall
* Lliri groc
* Lliri groc
* Fruit
* Iris pseudacorus

## Vegeu també

* Flor de lis

## Referències

* ↑ «espadella». Diccionari de la llengua catalana de l'IEC. Institut d'Estudis Catalans.
* 1 2 «Lliri groc». Gran Enciclopèdia Catalana. Barcelona: Grup Enciclopèdia Catalana.
# Sucs

* Aquest article tracta sobre l'entitat municipal descentralitzada. Vegeu-ne altres significats a «Sucs (desambiguació)».
Sucs és una entitat municipal descentralitzada de Lleida.

## Demografia

La vila va estar despoblada des del segle xvii fins a la segona meitat del segle xx, quan l'Institut Nacional de Colonització la recuperà. L'any 2018 tenia 568 habitants.
Evolució demogràfica :
| 1990 | 1991 | 1994 | 1995 | 1996 | 2001 | 2003 | 2005 | 2018 | 2019 |
| 657 | 653 | 653 | 653 | 637 | 616 | 625 | 629 | 580 | 568 |

## Referències

* ↑ «Sucs». Gran Enciclopèdia Catalana. Barcelona: Grup Enciclopèdia Catalana.
* ↑ «Entitat Municipal Descentralitzada de Sucs». municat.gencat.cat. [Consulta: 28 agost 2020].
* ↑ «251207 Lleida». Idescat. [Consulta: 28 agost 2020].

## Enllaços externs

* Pàgina web de l'EMD de Sucs
# Ermenald d'Aniana

Ermenald o Emmenald d'Aniana fou abat d'Aniana des de vers 830 a 838. Va succeir a Tructesind d'Aniana a la seva mort.
L'emperador Lluís el Pietós després del seu restabliment i consolidació va convocar una dieta a Attigny, a finals del 834 (a la festa de sant Martí l'11 de novembre) on es van anomenar alguns missi dominici per anar a províncies a restablir l'orde que havia estat alterat per les contínues lluites a l'imperi entre 830 i 835; un dels mals eren l'existència de bandits que desolaven territoris. El rei Pipí I d'Aquitània fou acusat d'envair o permetre de fer-ho als seus vassalls, alguns béns eclesiàstics i Emmenald, Ermenal o Ermold, abat d'Aniana fou enviat al rei aquità per ordenar-li restituir o fer restituir els béns usurpats a les esglésies d'Aquitània.
La dieta de Crémieu o Cremieux del 835, que hauria començat a tot tardar el 24 de juny, i encara durava el 21 de juliol. Emmenald o Ermenald hi va assistir i va demanar confirmació per un vassall imperial de nom Maurí com a defensor o advocat del monestir. Els advocats tenian al seu càrrec de vegades altres advocats encarregats dels afers de menys importància.
El 19 d'octubre del 837 a Aquisgrà l'emperador Lluís el Pietós li va concedir carta de confirmació de la donació de Caussenat (Curcionate) a la diòcesi de Lodeva, que havia fet sent només rei d'Aquitània (abans del 814). Dos dies després va confirmar al monestir en totes les seves possessions.

## Notes

* ↑ Aquestos advocats, sempre seculars, estaven encarregats de la defensa del monestir arreu, i ho exercien les persones més qualificades i els religiosos els assignaven una part de la seva renda, però aquestos defensors van acabar usurpant bens dels monestirs i això fou el origen d'abats laix i cavallers que apareixen a diverses abadies entre les quals la de Moissac de la que els comtes de Tolosa eren els abats.

## Referències

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Sit del Japó

El sit del Japó (Emberiza sulphurata) és un ocell de la família dels emberízids (Emberizidae).

## Hàbitat i distribució

Habita zones clares amb arbusts i baixa vegetació secundària als turons i muntanyes, del centre del Japó, principalment a Honshū. Fora de l'època de cria arriba també fins Corea i les Filipines.

## Referències

* ↑ «Sit del Japó». Cercaterm. TERMCAT, Centre de Terminologia. Rev. 28/02/2023(català)
* ↑ BirdLife International. «Yellow Bunting. Emberiza sulphurata». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
# Diógenes Domínguez

Diógenes Domínguez (1902 - ?) fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1930.

## Referències

* ↑ 1930 FIFA World Cup Uruguay Arxivat 10-11-2011 a Wayback Machine.
* ↑ Diógenes Domínguez Fitxa i estadístiques a la FIFA
# Montalbà

«Montalbà» té aquests significats:
* Montalbà, Montalbà de l'Església, Montalbà de Paracolls o Montalbà dels Banys, nucli al municipi dels Banys i Palaldà (Vallespir)
* Montalbà del Castell, municipi al Fenolledès
* Castell de Montalbà
* Tossal de Montalbà, muntanya al municipi de Vilagrassa a la comarca de l'Urgell
# Montfort

«Montfort» té aquests significats:
* Toponímia:
** Montfort (Vinalopó Mitjà), municipi castellanoparlant del Vinalopó Mitjà
** Montfòrt (Aude), municipi francès de l'Aude, a la comarca històrica de la Fenolleda
** Montfort o Monthòrt (Pirineus Atlàntics), municipi francès dels Pirineus Atlàntics
** Montfort (Wisconsin)
** Castell de Montfort (Vinalopó Mitjà)
** Castell de Montfort (Vitrac)
** Montfort (Països Baixos), municipi de la província de Limburg (Països Baixos)
** Jardí de Montfort, jardí ornamental de la ciutat de València, situat al barri de l'Exposició
* Biografies:
** Bertrada de Montfort (1070-1172), reina consort de França, esposa de Felip I de França
** Simó de Montfort diversos personatges
** Amalric de Montfort (1192-1242), fill de Simó de Montfort IV
# Polibi de Megalòpolis

* No s'ha de confondre amb Polibi de Megalòpolis, historiador grec dels segles iii i II aC.
Polibi de Megalòpolis (en llatí Polybius, en grec Πολύβιος) fou un militar arcadi de la Lliga Aquea.
Va combatre a les ordes de Filopemen a la batalla de Mantinea, contra Macànides, tirà d'Esparta (207 aC). Es considera sovint que aquest Polibi era parent del gran historiador Polibi, tal vegada el seu oncle o avi, però aquesta possibilitat sembla descartada, ja que el mateix historiador diu en un escrit que no coneixia ningú que anteriorment hagués portat el mateix nom, i encara que podia haver oblidat un familiar llunyà, és poc probable que oblidés un oncle o un avi. Alguns crítics consideren que el nom d'aquest militar era Πολύβῳ ("Polibo") i no Πολύβιος ("Polibios").

## Referències

* ↑ 1.Polybius of Megalopolis a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 443
# Sterling (Nebraska)

Sterling és una població dels Estats Units a l'estat de Nebraska. Segons el cens del 2000 tenia 507 habitants.

## Demografia

Segons el cens del 2000, Sterling tenia 507 habitants, 223 habitatges, i 134 famílies. La densitat de població era de 489,4 habitants per km².
Dels 223 habitatges en un 28,3% hi vivien nens de menys de 18 anys, en un 49,3% hi vivien parelles casades, en un 7,2% dones solteres, i en un 39,9% no eren unitats familiars. En el 36,3% dels habitatges hi vivien persones soles el 24,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,8% tenia menys de 18 anys, un 6,3% entre 18 i 24, un 26% entre 25 i 44, un 21,5% de 45 a 60 i un 20,3% 65 anys o més.
L'edat mediana era de 39 anys. Per cada 100 dones de 18 o més anys hi havia 82,5 homes.
La renda mediana per habitatge era de 30.313 $ i la renda mediana per família de 43.036 $. Els homes tenien una renda mediana de 28.839 $ mentre que les dones 25.000 $. La renda per capita de la població era de 16.302 $. Aproximadament el 4,5% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sterling». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sterling». American Fact Finder. Oficina del Cens dels Estats Units, 12-01-2010.
# Izobilne (Aluixta)

* Per a altres significats, vegeu «Izobilne».
Izobilne (en (ucraïnès): Ізобільне, en rus: Изобильное, Izobílnoie) és un poble de la República Autònoma de Crimea a Ucraïna, que el 2014 tenia 2.333 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].
# Kathariya

Kathariya era una ciutat hitita situada al nord-oest d'Hattusa que segurament per evitar els saquejos dels kashka va fer una aliança amb ells cap a l'any 1360 aC i va contribuir a la destrucció de ciutats restaurades i repoblades pel príncep hereu Subiluliuma poc abans.
En represàlia el rei Tudhalias III la va incendiar i destruir. Quan les tropes dels kashka van anar a socórrer la ciutat, Tudhalias els va vèncer sense esforç i en va fer una gran matança.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 15; 23-24; 52-53; 62-65. ISBN 8446022532.
# Montalbán

«Montalbán o Montalban» té aquests significats:
* Toponímia:
** Montalbán (Aragó), municipi d'Aragó a la província de Terol
** Montalban, municipi d'Occitània capital del departament de Tarn i Garona (regió de Migdia-Pirineus, França)
** Montalbán de Córdoba, localitat de la província de Còrdova (Andalusia, Espanya)
** La Puebla de Montalbán, municipi de la província de Toledo, a la comunitat autònoma de Castella la Manxa
** San Martín de Montalbán, municipi de la província de Toledo a la comunitat autònoma de Castella-La Manxa
** Villarejo de Montalbán, municipi de la província de Toledo a la comunitat autònoma de Castella-La Manxa
* Biografies:
** Antonio Montalbán Gámez (Alcolea, Còrdova, 1946), polític i sindicalista valencià
** Manuel Vázquez Montalbán (Barcelona, 1939 - Bangkok, 2003), escriptor i periodista
** Óscar Montalbán Ramos, futbolista espanyol
** Ricardo Montalbán (Ciutat de Mèxic, 1920 − Los Angeles, Califòrnia, 2009), actor i director mexicà